La Falla Mendizábal porta a Burjassot els cotxes clàssics Alpine-Renault
2025-07-24

Diumenge que ve 6 de novembre els carrers de Burjassot s’ompliran d’una infinitat de cotxes clàssics que podran ser admirats per les veïnes i els veïns del municipi. Aquestes joies de quatre rodes arriben al municipi de la mà de la Falla Mendizábal que ha organitzat la seua III Concentració Clàssics Alpine-Renault, homenatge a Francisco Conde, amb una exposició de fotografies.

La jornada començarà a les 10 hores amb l’esmorzar popular per a donar pas a la concentració dels vehicles en el casal de la Falla. Una vegada admirats els cotxes que van a participar en la mateixa, a les 13 hores tindrà lloc el passeig pel poble que culminarà en la plaça de l’Ajuntament.

Una vegada finalitzat el recorregut, a les 14 hores en el casal de la Comissió, es podrà degustar un plat de paella a preus populars i, a les 17 hores, es procedirà al lliurament dels obsequis i premis que tancaran la jornada. És necessària la reserva del dinar, abans del divendres 4 de novembre, en el mail fallamendizabal@gmail.com o bé cridant al 610 790 776.

Aquelles persones que vulguen participar en la concentració amb els seus vehicles poden fer-ho enviant un correu electrònic a a110alpine@hotmail.com o bé cridant al 667 837 799.